HU
C 177/164
Az Európai Unió Hivatalos Lapja
2023.5.17.
2022. december 14., szerda
16e. cikk A hőszivattyúk szélesebb körű alkalmazásának felgyorsítása (1)
A hőszivattyúk telepítésére vonatkozó engedélyezési eljárás időtartama nem haladhatja meg az egy hónapot.
(2) Az átviteli vagy elosztóhálózathoz való csatlakoztatás az érintett szervnek küldött értesítést követően megengedett a következők tekintetében: a) legfeljebb 12 kW elektromos teljesítményű hőszivattyúk; és b) az (EU) 2018/2001 irányelv 2. cikkének (14) bekezdése szerint a megújulóenergia-fogyasztók, a közösségben eljáró saját megújulóenergia-fogyasztók és megújulóenergia-közösségek által telepített, legfeljebb 50 kW elektromos teljesítményű hőszivattyúk, feltéve, hogy a saját megújulóenergia-fogyasztó megújulóenergia-termelő létesítményének teljesítménye eléri a hőszivattyú teljesítményének legalább 60 %-át, kivéve, ha indokolt biztonsági aggályok merülnek fel vagy a rendszerelemek műszaki összeegyeztethetetlensége áll fenn.
(3)
Az engedélyezési eljárások során hozott határozatokat nyilvánosságra kell hozni.
16f. cikk A tagállamok jelentést tesznek a Bizottságnak a következőkről: a) a megújuló energiaforrásokból energiát termelő létesítményekre vonatkozó engedélyezési eljárások időtartama a megújuló energiaforrások hasznosításának felgyorsítására alkalmas célterületeken és azokon kívül is; b) a 16d.
cikknek az engedélyezési eljárás és a jogi eljárások időtartamára gyakorolt hatása.
A Bizottság értékeli a tagállamok által szolgáltatott információkat, és szükség esetén javaslatot tesz a vonatkozó jogszabályok módosítására.”
4. cikk Átültetés a nemzeti jogba (1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikk (10) pontjának legkésőbb [ezen irányelv hatálybalépésétől számított egy hónapon belül] megfeleljenek.
[Mód.
35] A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikk (1), (2), (3), (4), (6), (8) és (9) pontjának és a 3. cikknek legkésőbb [ezen irányelv hatálybalépésétől számított hat hónapon belül] megfeleljenek.
[Mód.
36] A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy az 1. cikk (5) és (7) pontjának és a 2. cikknek legkésőbb [ezen irányelv hatálybalépésétől számított egy éven belül] megfeleljenek.
[Mód.
37] E rendelkezések szövegét haladéktalanul megküldik a Bizottságnak.
Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni.
A hivatkozás módját a tagállamok határozzák meg. (2) A tagállamok közlik a Bizottsággal belső joguk azon főbb rendelkezéseinek szövegét, amelyeket az ezen irányelv által szabályozott területen fogadnak el.
5. cikk Hatálybalépés Ez az irányelv az Európai Unió Hivatalos Lapjában való kihirdetését követő huszadik napon lép hatályba.
6. cikk Címzettek Ennek az irányelvnek a tagállamok a címzettjei.
Kelt ▌ az Európai Parlament részéről
a Tanács részéről
az elnök
az elnök